2001/147/EY: Komission päätös, tehty 12 päivänä helmikuuta 2001, vuoden 2001 teknisen toimintasuunnitelman hyväksymisestä maataloustilastojen parantamiseksi (tiedoksiannettu numerolla K(2001) 356)



Virallinen lehti nro L 055 , 24/02/2001 s. 0062 - 0064



Komission päätös, tehty 12 päivänä helmikuuta 2001, vuoden 2001 teknisen toimintasuunnitelman hyväksymisestä maataloustilastojen parantamiseksi (tiedoksiannettu numerolla K(2001) 356) (2001/147/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön maataloustilastojen parantamisesta 25 päivänä kesäkuuta 1996 tehdyn neuvoston päätöksen 96/411/EY(1), sellaisena kuin se on viimeksi muutettuna Euroopan parlamentin ja neuvoston päätöksellä N:o 2298/2000/EY(2), ja erityisesti sen 4 artiklan ja 6 artiklan 2 kohdan, sekä katsoo seuraavaa: (1) Päätöksen 96/411/EY mukaisesti komissio laatii vuosittain teknisen toimintasuunnitelman maataloustilastoja varten. (2) On syytä lujittaa tiettyjä edellisissä toimintasuunnitelmissa aloitettuja toimia ja jatkaa jäsenvaltioiden pyrkimyksiä, erityisesti taseiden ja torjunta-aineiden käytön osalta. (3) On välttämätöntä saada käyttöön yksityiskohtaisia tietoja eläintuotannon ennusteista ja maatalouden ympäristöindikaattoreista ja kehittää maatalouden tilinpidon ympäristönäkökohtia asiaankuuluvien yhteisön politiikkojen täytäntöön panemiseksi. (4) Päätöksen 96/411/EY 6 artiklan mukaisesti yhteisö osallistuu kustannuksiin, joita jäsenvaltioille aiheutuu kansallisten maataloustilastojärjestelmien mukauttamisesta tai uusia tai kasvavia tarpeita koskevien valmistelutöiden loppuunsaattamisesta osana teknistä toimintasuunnitelmaa. (5) Tässä päätöksessä säädetyt toimenpiteet ovat pysyvän maataloustilastokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Vuoden 2001 tekninen toimintasuunnitelma maataloustilastojen parantamiseksi esitetään tämän päätöksen liitteessä. 2 artikla Tämä päätös on osoitettu kaikille jäsenvaltioille. Tehty Brysselissä 12 päivänä helmikuuta 2001. Komission puolesta Pedro Solbes Mira Komission jäsen (1) EYVL L 162, 1.7.1996, s. 14. (2) EYVL L 263, 18.10.2000, s. 1. LIITE VUODEN 2001 TEKNINEN TOIMINTASUUNNITELMA Vuoden 2001 teknisessä toimintasuunnitelmassa maataloustilastojen parantamiseksi (TAPAS) tarkoitettujen toimien tavoitteena on: - toisaalta mahdollistaa vuosien 1996/1997, 1998 ja 1999 toimintasuunnitelmien aikana aloitettujen tiettyjen toimien jatkaminen, joiden erityisenä tavoitteena on aiemmin kokeiltujen menetelmien laajentaminen ja validointi mahdollisimman korkealaatuisten tilastojen toimittamiseksi seuraavilla aloilla: i) taseet; ii) torjunta-aineiden käyttö; - ja toisaalta toteuttaa toimia seuraavilla kolmella uudella alalla: iii) eläintuotannon ennusteet; iv) maatalouden ympäristöindikaattorit; v) maatalouden tilinpidon ympäristönäkökohdat. Yhteisö osallistuu näiden toimien yhteydessä kehitettyjen hankkeiden rahoittamiseen. Minkään yksittäisen jäsenvaltion rahoitusosuus ei ylitä taulukossa A ilmoitettuja määriä. Jäsenvaltioiden esittämät toimet koskevat seuraavia: 1. Taseet Tämän toimen tavoitteena on parantaa seuraavissa taseissa annettavia tietoja: a) lihataseet: siipikarjataseen laatiminen tai parantaminen; naudanlihataseen ja lampaan- ja vuohenlihataseen parantaminen; b) hedelmä- ja vihannestaseet: taseiden parantaminen sellaisten menetelmätutkimusten avulla, joiden tarkoituksena on parantaa tärkeimpien hedelmä- ja vihannestuotteiden, erityisesti viljojen, olemassa olevia taseita. Erityisesti tarkastellaan varastomääriä ja käyttöä koskevia tietoja; c) muut hankintataseet: tällä toimella jatketaan ja toteutettuja toimia varastomääriä tai sisäistä käyttöä, myös maatilan käyttöä, koskevien tietojen luotettavuuden parantamiseksi; d) rehutaseet: tällä toimella jatketaan jo toteutettuja toimia joko rehutaseen laskemiseksi ensimmäistä kertaa (usein hankintataseiden parantamisen jälkeen) tai tämän ensimmäisen laskelman syventämiseksi resursseja ja käyttöä koskevien tutkimusten sekä käytettävissä olevien tietojen perusteellisen tarkastelun pohjalta. Lopullisena tavoitteena on resurssit/käyttö-matriisin luominen lajikkeittain. Hankintataseiden ja rehutaseen yhteyttä on myös tutkittava. 2. Torjunta-aineiden käyttö Tämän toimen tavoitteena on laajentaa torjunta-aineiden käyttöä koskevien tietojen keruuta sekä parantaa tietojen toimittamisen laatua ja nopeutta eri menetelmin, kuten eri lähteitä käyttämällä. Toimi toteutetaan tutkimuksena, joka kattaa tietyntyyppisen viljelmän. Jäsenvaltiot valitsevat viljelmätyypin sen mukaan, mikä on sen merkitys joko viljelyalana tai käytettyjen torjunta-aineiden määränä mitattuna. Toimen tavoitteena on myös saada tietoa yksittäisten aktiivisten aineiden käytöstä. 3. Eläintuotannon ennusteet Lakisääteistä nautakarjarekisteriä tarkastelemalla voidaan saada tietoja nautakarjan tilasta tarkempia ennusteita varten sen jälkeen kun tietokanta on validoitu. Toimeen kuuluu myös siipikarjaa koskevan tilastojärjestelmän vahvistaminen. 4. Maatalouden ympäristöindikaattorit Komissio haluaa kannustaa hankkeita, joiden avulla parannetaan käytössä olevia indikaattoreita, erityisesti paikallistason tietoja tiettyjen viljelmien sadoista, mineraalilannoitteiden myynnistä ja käytöstä jne. Komissio tukee myös sellaisten maisemaa koskevien indikaattorien laatimista kuin pensas- ja kiviaitojen korkeus tai käyttökelpoisen maatalousmaan ulkopuoliset paikallisesti käytetyt maa-alat (niityt, alppiniityt jne.), rakenteelisten ominaisuuksien vaikutus maatilojen toimintaan sekä viljelykäytäntöjä koskevat tiedot. 5. Maatalouden tilinpidon ympäristönäkökohdat Tämän toimen tavoitteena on ensinnäkin otta maa- ja metsätalouden tilinpidon metodologiassa käyttöön käsitteitä ja määritelmiä, joiden avulla tiettyjä ympäristön kannalta tärkeitä osatekijöitä voidaan käsitellä esimerkiksi kokonaistuotoksen palveluina tai jakotaloustoimena tukipalkkioiden tai verojen muodossa. Tämän jälkeen nämä uudet määritelmät otetaan käyttöön. Yhteisön etuna on, että pyritään tuottamaan yhdenmukaisia tietosarjoja maa- ja metsätalouden tilinpidon tietosarjojen täydentämiseksi. Taulukko A VUODEN 2001 TEKNINEN TOIMINTASUUNNITELMA Yhteisön enimmäisosuus aiheutuneiden kustannusten rahoittamisesta Jakautuminen jäsenvaltioittain >TAULUKON PAIKKA>